Spisak premijera Ujedinjenog Kraljevstva
Premijer Ujedinjenog Kraljevstva je, praktički, politički vođa Ujedinjenog Kraljevstva. Djeluje kao šef britanske vlade i, kao drugi premijeri u vestminsterskim sistemima, (zajedno sa svojim kabinetom) de facto je nosilac izvršne vlasti i obavlja mnoge izvršne dužnosti koje su nominalno u rukama suverena, a koje se navode kao "kraljevski prerogativ". Ne postoji precizan datum kada se uloga premijera prvi put pojavila jer ona nije ustanovljena nego je evoluirala tokom određenog perioda spajanjem dužnosti. Moderni historičari generalno smatraju Roberta Walpolea, koji je vodio vladu Velike Britanije više od 20 godina od 1721, prvim premijerom.